armvectores/hy_wikipedia_2023 huggingface dataset:
Հավանականական ավտոմատ

Հավանականական ավտոմատ, մաթեմատիկական համակարգ, որը որոշվում է 

  
    
      
        A
        =
        {
        
          a
          
            1
          
        
        ,
        .
        .
        .
        ,
        
          a
          
            n
          
        
        }
      
    
    {\displaystyle A=\{a_{1},...,a_{n}\}}
  , 
  
    
      
        B
        =
        {
        
          b
          
            1
          
        
        ,
        .
        .
        .
        ,
        
          b
          
            m
          
        
        }
      
    
    {\displaystyle B=\{b_{1},...,b_{m}\}}
  
կամայական վերջավոր բազմություններով և 
  
    
      
        P
        =
        p
        {
        
          a
          
            i
          
        
        ,
        
          b
          
            j
          
        
        ,
        
          a
          
            k
          
        
        }
      
    
    {\displaystyle P=p\{a_{i},b_{j},a_{k}\}}
   հավանականությունների բաշխումով, որտեղ 

  
    
      
        
          
            ∑
            
              
                k
                
                  =
                
              
              1
            
            
              n
            
          
        
        p
        (
        
          a
          
            i
          
        
        ,
        
          b
          
            j
          
        
        ,
        
          a
          
            k
          
        
        )
        =
        l
      
    
    {\displaystyle {\sum _{k_{=}1}^{n}}p(a_{i},b_{j},a_{k})=l}
   տարրերը կոչվում են ներքին վիճակներ, իսկ 
  
    
      
        B
      
    
    {\displaystyle B}
  -ինը՝ մուտքի ազդանշաններ։ Հավանականական ավտոմատը գործում է ժամանակի ընդհատ ակնթարթներին՝ հետևյալ եղանակով, ժամանակի դիտարկվող յուրաքանչյուր ակնթարթին, գտնվելով որևէ 
  
    
      
        
          a
          
            1
          
        
      
    
    {\displaystyle a_{1}}
   ներքին վիճակում և ստանալով որևէ 
  
    
      
        
          b
          
            j
          
        
      
    
    {\displaystyle b_{j}}
   մուտքային ազդանշան, համակարգը 
  
    
      
        P
        =
        p
        (
        
          a
          
            i
          
        
        ,
        
          b
          
            j
          
        
        ,
        
          a
          
            k
          
        
        )
      
    
    {\displaystyle P=p(a_{i},b_{j},a_{k})}
   հավանականությամբ անցնում է 
  
    
      
        
          a
          
            k
          
        
      
    
    {\displaystyle a_{k}}
   վիճակին 
  
    
      
        (
        l
        
          ⩽
        
        k
        
          ⩽
        
        n
        )
      
    
    {\displaystyle (l{\leqslant }k{\leqslant }n)}
  ։ Հավանականական ավտոմատը դիսկրետ ավտոմատի ընդհանրացումն է։ Հավանականական ավտոմատը օգտագործվում է ուսուցման պրոցեսի ֆորմալ մոդելներում և բարդ վարքի մոդելներում, որտեղ ավտոմատի ռեակցիան միանշանակ չէ։
Կրասնոյարսկ (օդանավակայան)

Անվան այլ կիրառումների համար տե՛ս՝ Կրասնոյարսկ (այլ կիրառումներ)Կրասնոյարսկ (օդանավակայան), միջազգային օդանավակայան, որը գտնվում է Կրասնոյարսկում։ Ամենամեծ օդանավակայանն է Կենտրոնական և Արևելյան Սիբիրում։ Օդանավակայանից նաև իրականացվում է միջազգային բեռնափոխադրումներ։ Օդանավակայնը ունի անհրաժեշտ լիազորություններ, որով կարողանում է թռիչքներ իրականացնել ողջ Ռուսաստանում։ Օդանավակայանը գտնվում է քաղաքի կենտրոնից 20 կմ հեռավորության վրա։ 2014 թվականի տվյալներով օդանավակայնը սպասարկել է ավելի քան երկու միլիոն ուղևորների։
Օդանավակայնը ունի ավելի քան հիսուն տեսակի ինքնաթիռներ - Ան-225, Ան-124, Ան-22, Airbus A310, Airbus А319, Airbus А320, Airbus А321, Airbus A330, Boeing 737, Boeing 747, Boeing 757, Boeing 767:
Օդանավակայանը իրականացնում է համատեղ թռիչքներ «Pegas Fly» և «Կրասավիա» ավիաընկերությունների հետ միասին։


== Պատմություն ==
Օդանավակայանի շինարարությունը սկսվել է 1970 թվականից։ Օդանավակայանը շահագործման հանձնվեց 1980 թվականի հոկտեմբերի 25-ից, երբ Մոսկվայից իրականացվեց առաջին չվերթը՝ Իլ-62 ինքնաթիռով։ Կրասնոյարսկի նոր օդանավակայանը քաղաքից դուրս էր կառուցվել։ 1981-1982 թվականներին Կրասնոյարսկի և Մոսկվայի օդանավակայանների միջև սկսվում է ուղևորատար չվերթներ իրականացնել։
2012 թվականին Կրասնոյարսկի օդանավակայանը ճանաչվում է լավագույն օդանավակայաններից մեկը Ռուսաստանի Դաշնությունում։ Նույն թվականին Կրասնոյարսկի օդանավակայան է վայրէջք կատարել առաջին Boeing 777 օդանավը, որը թռչել էր Բանգկոկից։


== Ուղևորափոխադրումենր ==


== Ուղղություններ ==


=== Ներքին չվերթներ ===


== Ծանոթագրություններ ==


== Արտաքին հղումներ ==
Պաշտոնական կայք
[1]
[2]
[3]
Լաուրա Հերինգ

Լաուրա Հերինգ (անգլ.՝ Laura Harring, իսկական անունը` Լաուրա Էլենա Մարտինես Հերինգ, իսպ.՝ Laura Elena Martínez Herring, մարտի 3, 1964(1964-03-03), Los Mochis, Սինալոա, Մեքսիկայի Միացյալ Նահանգներ), մեքսիկական ծագմամբ ամերիկացի մոդել, դերասանուհի։ 1985 թվականին հաղթել է «Միսս ԱՄՆ» գեղեցկության մրցույթում։ Հայտնի է դարձել 2001 թվականին նկարահանված Դեյվիդ Լինչի «Մալհոլանդ դրայվ» (անգլ.՝ Mulholland Drive, Mulholland Dr.) ֆիլմում Ռիտա/Կամիլի դերով։


== Կենսագրություն ==
Լաուրա Հերինգը ծնվել է Մեքսիկայի Լոս Մոչիս ծովափնյա քաղաքում (Սինալոա նահանգ)։ Մայրը՝ Մարիա Ելենա Կաիրոն (անգլ.՝ María Elena Cairo), հոգեթերապևտ էր, քարտուղար, զբաղվում էր անշարժ գույքի վաճառքով։ Հայրը՝ Ռայմոնդ Հերինգը, ավստրո-գերմանական ծագումով հողագործ և շինարար էր։ Հերինգի ծնողներն ամուսնալուծվել են 1971 թվականին։


== Գործունեություն ==
Իր կյանքի առաջին 10 տարիները Լորան անցկացրել է Մեխիկոյում, այնուհետև ընտանիքը տեղափոխվել է ամերիկյան Սան Անտոնիո (Տեխաս) քաղաք։ 12 տարեկանում նա պատահաբար տուժել է փողոցային կրակոցների ժամանակ և գլխի շրջանում վիրավորվել։ 16 տարեկանում ծնողներին խնդրել է թույլ տալ իրեն սովորել Շվեյցարիայի «Aiglon College» մասնավոր դպրոցում։
Վերադառնալով ԱՄՆ՝ բնակություն է հաստատել Էլ Պասոյում և սկսել մասնակցել գեղեցկության մրցույթների։ Արժանացել է «Միսս Էլ Պասո», այնուհետև՝ «Միսս Տեխաս» տիտղոսների։ 1985 թվականին դարձել է առաջին լատինոամերիկացին, որը պարգևատրվել է «Միսս ԱՄՆ» տիտղոսով։ Նույն թվականին «Միսս Տիեզերք» գեղեցկության մրցույթում ընդգրկվել է լավագույն տասնյակի մեջ։
Հաջորդ տարի Լորան շրջել է Եվրոպայում և Ասիայում, Հնդկաստանում զբաղվել սոցիալական աշխատանքով։ Եվրոպայում նա ներկայացվել է արիստոկրատ շրջաններում և 1987 թվականին ամուսնացել կոմս Կարլ-Էդուարդ ֆոն Բիսմարկ-Շենհաուզենի հետ։ Վերջինս կանցլեր Օտտո ֆոն Բիսմարկի ծոռն էր։ Նրանք ամուսնալուծվել են 1989 թվականին, սակայն մնացել են լավ ընկերներ, իսկ Լորան պահպանել է կոմսուհի ֆոն Բիսմարկ-Շենհաուզեն տիտղոսը։
Հերինգը Լոնդոնի գեղարվեստի ակադեմիայում սովորել է թատերական արվեստ՝ հետաքրքրվելով նաև լատինական պարերով՝ ներառյալ տանգոյով։
Նրա ամենահայտնի դերը եղել է Դեյվիդ Լինչի «Մալհոլանդ դրայվ» ֆիլմում (2001), որտեղ նա նկարահանվել է Նաոմի Ուոթսի և Ջասթին Տերուի հետ։ Այդ ֆիլմում նա մարմնավորել է Ռիտային, որը կորցրել էր հիշողությունը։


== Անձնական կյանք ==
1987-1989 թվականներին Լաուրա Հերինգն ամուսնացած է եղել Կարլ Էդուարդ ֆոն Բիսմարկի հետ։


== Ֆիլմագրություն ==


== Ծանոթագրություններ ==


== Արտաքին հղումներ ==
Պաշտոնական կայք
Ալեքսանդր վարժարան

ՀԲԸՄ Ալեքսանդր հիմնական դպրոց (անգլ.՝ AGBU Alexander Primary School), ամենօրյա վարժարան։ Հիմնվել է 1990 թվականին, Սիդնեյում՝ Ալեքսանդր ամուսինների բարերարությամբ, Հայկական բարեգործական ընդհանուր միության (ՀԲԸՄ) հովանավորությամբ։ Բացումը կատարվել է 1991 թվականին։ Ունի մանկապարտեզ և նախակրթարան։ Վարժարանը հետևում է Նյու Սաութ Ուելս նահանգի կրթության նախարարության ծրագրին։ Դասավանդվում են նաև հայոց լեզու, պատմություն, կրոն։ Ունի 7 դասարան, 70 աշակերտ։


== Արտաքին հղումներ ==
Պաշտոնական կայք(անգլ.)
Անիծյալ օրեր

«Անիծյալ օրեր», ռուս գրող Իվան Ալեքսեևիչ Բունինի գիրքը, որը բովանդակում է հուշատետրի գրառումներ, որոնք հեղինակը կատարել է 1919-1920 թվականներին՝ Մոսկվայում և Օդեսսայում։


== Հրատարակության պատմություն ==
Հատվածներն առաջին անգամ տպագրվել են 1925-1927 թվականներին՝ Փարիզի ռուս ներգաղթյալների «Վերածնունդ» («Возрождение») թերթում։


== Բովանդակություն ==
«Անիծյալ օրերը» գեղարվեստական և փիլիսոփայական-հրապարակախոսական ստեղծագործություն է, որն արտացոլում է հեղափոխական դարաշրջանը և նրան հաջորդած քաղաքացիական պատերազմը։ Ճշգրտության շնորհիվ, որով Բունինին հաջողվել է նկարագրել այն ժամանակվա Ռուսաստանում տիրող ապրումները, մտորումները և աշխարհընկալումը, գիրքը պատմական մեծ հետաքրքրություն է ներկայացնում։ «Անիծյալ օրերն» օժտված է նաև Բունինի ողջ արվեստն ընկալելու կարևորությամբ, քանի որ արտացոլում է անցումային շրջան ինչպես կյանքում, այնպես էլ գրողի ստեղծագործական կյանքում։ Ստեղծագործության հիմքը կազմում է 1918 թվականին Մոսկվայում և 1919 թվականին Օդեսսայում ծավալված հեղափոխական դեպքերի փաստագրումը և իմաստավորումը Բունինի կողմից, որին ինքը ականատես է եղել։ Հեղափոխությունն ընդունելով որպես ազգային աղետ՝ Բունինը ծանր էր տանում Ռուսաստանում տեղի ունեցած իրադարձությունները, ինչով բացատրվում է ստեղծագործության մռայլ, ճնշված հնչերանգը։ Գալինա Անդրեևնան, որը մտերիմ հարաբերություններ ուներ Բունինի հետ, իր օրագրում գրել է.
Մթնշաղին Իվան Ալեքսեևիչը եկավ ինձ մոտ և տվեց իր «Անիծյալ օրերը»։ Ի՜նչ ծանր է այս օրագիրը։ Ինչ-որ առումով նա ճշմարիտ է. երբեմն ծանր է այդ զայրույթի, ցասման, կատաղության կուտակումը։ Կարճ արտահայտվեցի այդ ամենի մասին՝ բարկացավ։ Իհարկե, մեղավոր եմ։ Նա այդ ամենին տառապանքով է հասել, եղել է գիտակից հասակում, երբ գրել է այդ…
«Անիծյալ օրերի» էջերում Բունինը եռանդով, կատաղությամբ արտահայտում է իր ծայրահեղ մերժողական վերաբերմունքը բոլշևիկների և նրանց պարագլուխների՝ «Տրոցկու, Ձերժինսկու նկատմամբ… Ո՞վ է ավելի ստոր, արյունարբու»,-հռետորական հարց է բարձրացնում Բունինը։ Սակայն, չի կարելի «Անիծյալ օրերը» դիտարկել բացառապես բովանդակության, պրոբլեմատիկության տեսակետից՝  որպես սոսկ հռետորական բնույթի ստեղծագործություն։ Բունինի ստեղծագործությունն իր մեջ ներառում է ինչպես փաստագրական ժանրին բնորոշ գծեր, այնպես էլ վառ արտահայտված գեղարվեստական տարրեր։


== Կինո ==
«Արևային հարված» ֆիլմը (2014)՝ մասամբ ստեղծված «Անիծյալ օրեր» գրքի մոտիվներով։


== Ծանոթագրություններ ==


== Գրականություն ==
Шленская Г. М. Виктор Астафьев и Иван Бунин // Сибирские огни. — № 6. — 2008.Литвинова В. И. Окаянные дни в жизни И. А. Бунина. — Абакан, 1995.
Ռուսական թագավորություն

Ռուսական թագավորություն, ավատատիրական պետություն միջնադարյան Ռուսաստանում (1547-1721), Ռուսական կայսրության, այսօրվա Ռուսաստանի Դաշնության հիմքը։
Հիմնադրվել է 1547 թվականին, Մոսկվայի մեծ իշխան Իվան Ահեղի (1547-1584) թագադրությամբ։ Նա թագադրվել էր որպես ցար (ցեզար)՝ ձևականորեն հավասարվելով արևմտաեվրոպական կայսրերին։ Ռուսաստանի վերջին թագավորը Պետրոս Մեծն էր (1682-1721), ով Հյուսիսային պատերազմից հետո՝ 1721 թվականին, թագադրվել է որպես կայսր, իր հիմնադրած նոր՝ Սանկտ Պետերբուրգ մայրաքաղաքում։
Ռուսաց պատմագիտության մեջ տարածված կարծիքի համաձայն՝ միասնական և անկախ կենտրոնացված Ռուսական պետությունը ծագել է Ռուսական թագավորության ստեղծումից կես դար առաջ՝ Իվան III Մեծի գահակալության տարիներին։
Ռուսական հողերի միացումը և հին ռուսական պետության վերականգնման գաղափարը ժառանգվել է Ռուսական թագավորության ամբողջ գոյության ընթացքում և ընդունվել Ռուսական Կայսրության կողմից։


== Ծանոթագրություններ ==
Բուբիո

Բուբիո (իտալերեն՝ Bubbio), կոմունա Իտալիայի Պիեմոնտ մարզի Աստի գավառում։
Բնակչությունը կազմում է 898 մարդ (2008)։ Բնակչության խտությունը՝ 57 մարդ/կմ²։ Տարածքը կազմում է 16 կմ²։ Փոստային ինդեքս՝ 14051։ Հեռախոսային կոդ՝ 0144։ Բնակչության հովանավորն է Սուրբ Սիմոնե իլ Կանանեոն։ Տոնը նշվում է հոկտեմբերի 28-ին։


== Ժողովրդագրություն ==
Բնակչության թվաքանակի փոփոխությունները


== Համայնքի վարչակազմ ==
Հեռախոս։ 0144 8114
Էլեկտրոնային փոստ։ bubbio@reteunitaria.piemonte.it
Պաշտոնական էջ։ http://www.comune.bubbio.at.it


== Արտաքին հղումներ ==
Պաշտոնական էջ (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Էվպորիե (արբանյակ)

Էվպորիե (հուն․՝ Εὐπορία), կամ Յուպիտեր XXXIV, Յուպիտերի անկանոն բնական արբանյակներից է, ունի հակադարձ շարժում։ Հայտնաբերվել է Սքոթ Շեփարդի ղեկավարած խմբի կողմից, հայտնաբերման մասին հայտարարվել է 2001 թվականին, սկզբում արբանյակը ստացել է S/2001 J 10 ժամանակավոր անվանումը։
Էվպորիեն ունի մոտ 2 կմ տրամագիծ, և պտտվում է Յուպիտերի շուրջ միջինում 19 302 000 միլիոն կմ հեռավորության վրա, 550,7 օրվա ընթացքում։ Արբանյակի ուղեծրի թեքումը կազմում է 145,8° խավարածրի հարթության նկատմամբ (144,9° Յուպիտերի հասարակածի նկատմամբ), իսկ էքսցենտրիսիտետը 0,144 է։
Էվպորիեն պատկանում է Անանկեի խմբին, որի արբանյակները ունեն հակադարձ շարժում, հեռավորությունը մոլորակից ընկնում է 19,3 - 22,7 գիգամետր միջակայքում, իսկ ուղեծրի թեքումը մոտ 150° է։
Արբանյակի անունը տրվել է 2003 թվականին, այն անվանվել է Հունական դիցաբանության առատության աստվածուհի, հորա Էվպորիեի անունով. Զևսի և Թեմիսի դուստրը։


== Տես նաև ==
Յուպիտերի արբանյակներ


== Ծանոթագրություններ ==
Ալեքսանդր Վերյովկին

Ալեքսանդր Վերյովկին (ռուս.՝ Александр Верёвкин, 1960 թվական - հոկտեմբերի 4, 1983 թվական, Սու-Ական քարանձավ, Կաբարդա-Բալկարական ԻՍՀ, ՌԽՖՍՀ, ԽՍՀՄ), խորհրդային քարանձավագետ։ 
Վերյովկինը զոհվել է 1983 թվականին Խորհրդային Միության կազմում գտնվող Կաբարդա-Բալկարական ԻՍՀ-ի Սարի Թալա լեռնազանգվածում գտնվող Սու-Ական քարանձավի սիֆոնն անցնելիս։
Նրա պատվին է վերանվանվել 2021 թվականի դրությամբ աշխարհի ամենախորը քարանձավը, որը գտնվում է Արևմտյան Կովկաս լեռների Գագրայի լեռնաշղթայի Արաբիկա լեռնազանգվածում՝ Աբխազիայի տարածքում։ Քարանձավը հայտնաբերվել է 1968 թվականին և անվանվել Ս-155 (С-115)։ Վերյովկին է վերանվանվել 1986 թվականին, երբ քարանձավի հայտնաբերված խորությունը 440 մ էր։


== Կենսագրական տվյալներ ==
Վերյովկինը դպրոցական տարիներին հաճախել է սպորտային մարմնամարզության խմբակ։ Պատանի հասակում սկսել է ինքնուրույն այցելել քարանձավներ։ Հետագայում հիմնադրել է քարանզավախույզների խմբակ։ Մինչև 1979 թվականը Վերյովկինը ապրել է Սիմֆերոպոլ քաղաքում, որից հետո տեղափոխվել է Մոսկվա։ Այնտեղ ընդունվում է Հողօգտագործման ինժեներների մոսկովյան ինստիտուտի գեոդեզիայի ֆակուլտետ։  


== Տես նաև ==
Վերյովկինի քարանձավ


== Ծանոթագրություններ ==
Պեյտոն Սիլվա

Պեյտոն Ռոբերտ Սիլվա կրտսեր (անգլ.` Peyton Robert Siva, Jr., հոկտեմբերի 24, 1990(1990-10-24), Սիեթլ, Վաշինգտոն, ԱՄՆ), սամոական ծագմամբ ամերիկացի պրոֆեսիոնալ բասկետբոլիստ, խաղարկող։ Ներկա պահին հանդես է գալիս նորզելանդական «Նյու Զիլանդ Բրեյքերս» ակումբում։ Ժամանակին հանդես է եկել Բասկետբոլի ազգային ասոցիացիայում (NBA)։
Ծնվել է Վաշինգտոն նահանգի վարչական կենտրոն Սիեթլ քաղաքում։ Ավագ դպրոցի բասկետբոլային կարիերան անցկացրել է Ֆրենկլինի ավագ դպրոցում։ Դպրոցի ավարտական տարում Սիլվայի միջին ցուցանիշներն էին 18,1 միավոր, 5,3 փոխանցում, 3,4 անդրադարձ և 2.3 խլում։ Համալսարանային առաջնությունում ներկայացրել է Լուիսվիլի համալսարանը։ Համալսարանային թիմի կազմում Սիլվան երկու անգամ հասել է մինչև NCAA I դիվիզիայի առաջնության եզրափակիչ քառյակ, ինչպես նաև մեկ անգամ հաղթել այն (2013)։ Համալսարանն ավարտելուց հետո Սիլվան ընտրվել է NBA-ի 2013 թվականի դրաֆթի երկրորդ ռաունդի 56-րդ ընտրությամբ՝«Դետրոյթ Փիստոնսի» կողմից։ «Փիստոնսի» կազմում անցկացրած մեկ մրցաշրջանի ընթացքում մոտավորապես մեկ ամիս անցկացրել է NBA զարգացման լիգայի «Ֆորտ Ուեյն Մեդ էնթս» կրտսեր ակումբում։ 2014 թվականի սեպտեմբերի 29-ին Սիլվան նոր պայմանագիր է կնքում «Օռլանդո Մեջիքի» հետ։


== Մրցանակներ և նվաճումներ ==

Ավագ դպրոց2009՝ «McDonald's All-American» թիմի անդամ
2009՝ Վաշինգտոն նահանգի Միստր Բասկետբոլ
2009՝ Վաշինգտոն նահանգի տարվա դպրոցական բասկետբոլիստ
2009՝ «Սիեթլ թայմս» վարկածով տարվա դպրոցական բասկետբոլիստ
2009՝ Վաշինգտոնի 3Ա նահանգային չեմպիոն
2009՝ 3Ա նահանգային մրցույթի MVP
2009՝ Մետրո լիգայի MVP
2009՝ «Փերեյդ» վարկածով «All-American» երրորդ թիմի անդամՀամալսարան2011՝ «All-Big East» պատվավոր հիշատակում
2011՝ «Big East All-Tournament» խորհրդանշական հավաքական
2012՝ NCAA արևմտյան տարածաշրջանի «all-tournament» խորհրդանշական հավաքական
2012՝ Big East մրցույթի MVP
2013՝ Big East մրցույթի MVP
2013՝ NCAA համազգային չեմպիոն
2013՝ Ֆրենսիս Պոմերոյ Նեյսմիթի մրցանակ
2013՝ Ակադեմիական «All-American»
2013՝ «All-Big East» երրորդ թիմ


== Ծանոթագրություններ ==


== Արտաքին հղումներ ==
Էջը Լուիսվիլի համալսարանի սպորտային կայքում Archived 2013-02-05 at Archive.is
Էջը ESPN.com կայքում
Էջը Բասկետբոլ-ռեֆերենսում Archived 2014-11-05 at the Wayback Machine.
Գյուրմուստի (կիրճ)

Գյուրմուստի, կիրճ Արցախի Հադրութի շրջանում, Ղարաբաղի լեռներում, նախկին Կարյագինի գավառում։


== Ծանոթագրություններ ==
Հալան

Հալան, գյուղ Արևմտյան Հայաստանում, Վանի վիլայեթի Վանի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Ախտարաշան

Ախտարաշան, գյուղ Արևմտյան Հայաստանում, Վանի վիլայեթի Արծկեի գավառակում։


== Բնակչություն ==
XX դարի սկզբին ուներ 28 տուն քուրդ բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Հաղթողները և մեղավորները

«Հաղթողները և մեղավորները» (չինարեն՝ 奇謀妙計五福星 (Qi mou miao ji: Wu fu xing)), ռեժիսոր Սամո Հունգի ֆիլմերից, որի գլխավոր դերերը մարմնավորում են Սամո Հունգը, Ջոն Շամը, Ռիչարդ Էնջին, Չարլի Չինը, Չուի-Ֆան Ֆունգը, Չերի Չունգը, Ջեքի Չանը, Ֆիլիպ Չանը, Ջեյմս Տենը, Փոլ Չանգը։


== Սյուժե ==
Հինգ ծիծաղելի կեղծանուններով հանցագործներ բանտից դուրս գալով որոշում են արդար կյանք վարել և բնակարանների մաքրման ֆիրմա են բացում։ Հաճախորդներից մեկը հանդիսանում է կեղծ փողեր ստեղծել։ Երբ հինգ ընկերները զբաղվում էին հավաքարարությամբ, նրանք պատահաբար իրենց հետ են վերցնում փողերով ճամպրուկը։


== Դերերում ==


== Տես նաև ==
«Իմ երջանիկ աստղերը»
«Իմ երջանիկ աստղերը 2»
«Խորտկանոց անիվների վրա»


== Ծանոթագրություններ ==


== Արտաքին հղումներ ==
Հաղթողները և մեղավորները(անգլ.) ֆիլմը Internet Movie Database կայքում
Աստերոիդների ցանկ (39601-39700)

Աստերոիդների ցանկ (39501-39600)  • Աստերոիդների ցանկ  • Աստերոիդների ցանկ (39701-39800)
 Աստերոիդների ցանկ (39501-39600)  • Աստերոիդների ցանկ  • Աստերոիդների ցանկ (39701-39800)


== Աղբյուր ==
«Discovery Circumstances: Numbered Minor Planets (35001)-(40000)»։ www.minorplanetcenter.net
Իվանովկա (գյուղ, Արբուզինկայի շրջան)

Անվան այլ կիրառումների համար տե՛ս՝ ԻվանովկաԻվանովկա (ուկրաիներեն՝ Іванівка), գյուղ Ուկրաինայի Նիկոլաևի մարզի Արբուզինկայի շրջանում։ Հիմնադրվել է 1888 թվականին։
2001 թվականի տվյալներով Իվանովկա գյուղում բնակվում էր 656 մարդ։ Բնակավայրը զբաղեցնում է 5042 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ես Գայանեն եմ Թիֆլիսից (ֆիլմ)

«Ես Գայանեն եմ Թիֆլիսից», 2007 թվականին նկարահանված ֆիլմ։ Ներկայացվել է «Ոսկե ծիրան» միջազգային կինոփառատոնում և առաջադրվել է «Հայկական համայնապատկեր» անվանակարգում։


== Սյուժե ==
Թբիլիսցի նկարչուհի Գայանե Խաչատուրյանը մեր ժամանակակիցն է։ Բայց նրա բոլոր գործերը նկարված են այն կոլորիտով, որով իր հայրենի քաղաքը հայտնի էր նախկինում, երբ դեռ Թիֆլիս էր կոչվում։ Արվեստագետի հիշողությունն ու երևայակայությունը մեզ վերադարձնում են մի քաղաք, որտեղ մարդիկ ոչ թե քայլում էին, այլ ճեմում, մի քաղաք, որ նման էր թատրոնի, երբ փողոցները ողողված էին տոնական ծեսերով։ Ֆիլմը բովանդակում է Գայանե Խաչատուրյանի նվիրական խոհերը, դրվագները պատկերված են հին Թիֆլիսին բնորոշ ոճով ու մեղեդիներով և իհարկե՝ նկարչուհու յուրօրինակ գործերի վառ գույներով։


== Ծանոթագրություններ ==
Վերա Ֆիրսանովա

Վերա Իվանովնա Ֆիրսանովա (ռուս.՝ Ве́ра Ива́новна Фирса́нова, 1-ին ամուսնական ազգանունը՝ Վորոնինա, 2-րդ ամուսնական ազգանունը՝ Գանեցկայա, 1862, Մոսկվա, Ռուսական կայսրություն - 1934, Փարիզ), մոսկվացի խոշոր տնատեր, ձեռնարկատեր, մեկենաս։


== Կենսագրություն ==
Վերա Իվանովնա Ֆիրսանովան եղել է մոսկվացի գործարար Իվան Գրիգորևիչ Ֆիրսանովի միակ զավակը։ Հայրը 17-ամյա Վերային ամուսնացրել է Վ. Պ. Վորոնովի հետ, որն աշխատում էր Հաշվապահական բանկում և այնտեղ պահում իր խնայողությունները։ Վորոնինը երիտասարդ կնոջը պահում էր փակի տակ և աչքի էր ընկնում զարմանալի ժլատությամբ։
Հոր մահից հետո Վերա Իվանովնան ստացել է հսկայական ժառանգություն, գլխավորել ընտանեկան գործը և ամուսնալուծվել է` ամուսնուն վճարելով մեկ միլիոն ռուբլի՝ ընդունելով իրեն վերագրված մեղադրանքները։ 1881 թվականին Ֆիրսանովան դարձել է Մոսկվայի հոգաբարձուների կոմիտեի անդամ։ 1883 թվականին Ֆիրսանովայի դրամական միջոցներով ճարտարապետ Միտրոֆան Արսենևը կառուցել է չորս հարկանի «տուն այրիների և որբերի համար» (Էլեկտրիչեսկի նրբանցք 5), որը նա նվիրաբերել է կայսրուհու հովանու ներքո գտնվող եղբայրական հասարակության հանձնաժողովին։ Իրեն պատկանող Սերեդնիկովո գյուղը Ֆիրսանովան վերածել է մերձմոսկովյան մշակութային կենտրոնի, որտեղ համերգներով հանդես են եկել Ֆեոդոր Շալյապինը, կոմպոզիտորներ Սերգեյ Ռախմանինովը և Գեորգի Կոնյուսը, այստեղ են եղել նկարիչներ Վալենտին Սերովն ու Կոնստանտին Յուոնը։ 1893 թվականին Ֆիրսանովայի դրամական միջոցներով և խնդրագրով կալվածքի կողքին բացվել է Նիկոլաևսկի երկաթուղու կիսակայարանը (այժմ`«Ֆիրսանովկա» հարթակ)։
Վերա Իվանովնան երկրորդ անգամ ամուսնանում է Ալեքսեյ Գանեցկու հետ, որը հայտնի գեներալ, Ղրիմի պատերազմի մասնակից Նիկոլայ Ստեպանովիչ Գանեցկու որդին էր։
Վերա Ֆիրսանովայի միջոցներով և ճարտարապետներ Բորիս Ֆրեյդենբերգի և Սերգեյ Կալուգինի նախագծով կառուցվել են նոր Սանդունովյան բաղնիքները և Պետրովսկի պասաժը (բացման ժամանակ կոչվել է Ֆիրսանովսկի պասաժ)։
Հեղափոխությունից հետո  Ֆիրսանովան ապրել է Արբատում գտնվող իր մեկ սենյականոց կոմունալ բնակարանում։ Վերջին տարիներին Մոսկվայի թատրոններից մեկում Ֆիրսանովան դիմահարդար է աշխատել։ 1928 թվականին Շալյապինը պատրաստել և Մոսկվա է ուղարկել անհրաժեշտ փաստաթղթեր և գումար, որպեսզի Վերա Իվանովնան Փարիզ մեկնի։
Վերա Իվանովնան մահացել է 1934 թվականին Փարիզում։


== Տես նաև ==
Սանդունովյան բաղնիքներ
Վ. Ի. Ֆիրսանովայի եկամտաբեր տուն
Պետրովսկի պասաժ


== Ծանոթագրություններ ==


== Արտաքին հղումներ ==
Книга судеб. Фирсанов
Բարբատե

Բարբատե (իսպ.՝ Barbate), քաղաք և համայնք Իսպանիայի հարավում՝ Անդալուսիայի մաս հանդիսացող Կադիս պրովինցիայի Լա Խանդա շրջանում (կոմարկայում)։ Զբաղեցնում է 142 կմ² տարածք; 2016 թվականի տվյալներով բնակչության թվաքանակը եղել է 22 720։ Պրովինցիայի վարչական կենտրոնից՝ Կադիս քաղաքից հեռավորությունը 64 կիլոմետր է։ 
Բարբատեն ընկած է նույնանուն գետի գետաբերանի մերձակայքում՝ Թրաֆալգար հրվանդանից 11 կիլոմետր դեպի արևելք,  Լա Բրենյա ի Մարիսմաս  բնական պարկի սահմաններում։
1930-ական թվականներից քաղաքը հայտնի էր Բարբատե դե Ֆրանկո անվանումով, քանի որ գեներալ Ֆրանցիսկո Ֆրանկոյի սիրած ժամանցավայրն էր։  1998 թվականին Անդալուսիայի խորհրդի որոշմամբ Ֆրանկո բառը հեռացվեց քաղաքի անվանումից։
Բարբատեի բնակիչները  վաղնջական ժամանակներից զբաղվել են ձկնորսությամբ ու ձկնեղենի վաճառքով։ Տնտեսության այդ ճյուղը բուռն ծաղկում է ապրել հատկապես հին հռոմեական ժամանակներում։ Ներկայումս քաղաքի տնտեսության կարևոր ճյուղերից մեկն էլ զբոսաշրջությունն է. զբոսաշրջիկների բացարձակ մեծամասնությունը Իսպանիայի զանազան մարզերից է, և միայն մի չնչին մասն  է արտասահմանյան երկրներից։


== Ժողովրդագրություն ==


== Պատկերասրահ ==

		
		


== Արտաքին հղումներ ==
Barbate en el Sistema de Información Multiterritorial de Andalucía
Բարբատեի համայնքապետարան
Բարբատեի զբոսաշրջության պաշտոնական կայք
Semana gastronómica del atún de almadraba de Barbate 
Parque Natural de La Breña y Marismas del Barbate en la Ventana del visitante de los espacios naturales de la Junta de Andalucía
Patrimonio cultural de Barbate en la base de datos del patrimonio inmueble del Անդալուսիայի պատմական ժառանգության ինստիտուտ


== Ծանոթագրություններ ==
Վիլհելմ Կինցլ

Վիլհելմ Կինցլ (գերմ.՝ Wilhelm Kienzl, հունվարի 17, 1857(1857-01-17)[…], Waizenkirchen, Grieskirchen District, Վերին Ավստրիա, Ավստրիա - հոկտեմբերի 3, 1941(1941-10-03), Վիեննա, Նացիստական Գերմանիա), ավստրիացի կոմպոզիտոր, դիրիժոր և երաժշտագետ։
Մեծացել է Գրացում, որտեղ առաջին քայլերն եմ կատարել Յոհան Բուվայի դպրոցում դաշնամուրի նվագակցությամբ, սակայն հաջողությունների բացակայության պատճառով անցել է ջութակի պարապմունքներին քաղաքային նվագախմբի կոնցերտմայստեր Իգնաց Ուլի ղեկավարությամբ, այնուհետև զբաղվել է Վիլհելմ Մայերի ստեղծագործությամբ, նաև դաշնամուրի դասեր է վերցրել Մորտյե դե Ֆոնտենի մոտ, որն այդ ընթացքում աշխատել է առավելապես Մյունխենում։  Այնուհետև սովորել է Պրահայի և Լայպցիգի կոնսերվատորիաներում, պաշտպանել է ատենախոսություն Վիեննայի համալսարանում երաժշտագիտության գծով։ Կինցլի ուսուցիչները տարբեր ժամանակներում եղել են Էդվարդ Գանսլիկը, Ֆերենց Լիստն ու Յոզեֆ Քրեյչին․ Քրեյչին իր հետ Բայրոյթ է վերցրել «Նիբելունգի մատանին» պրեմիերայի ժամանակ, և օպերային ժանրի Վագներյան ըմբռնումը մեծապես ազդել է Կինցլի վրա։

Ըստ էության, Կինցլը օպերային կոմպոզիտոր էր, և առավել հայտնի դարձավ «Ավետարանչականները» օպերայի շնորհիվ (գերմ.՝ Der Evangelimann, 1895)։ Նրա մյուս օպերաները։ «Urvasi» (1886), «Heilmar der Narr» (1892), «Դոն Կիխոտ» (1898), «Der Kuhreigen» (1911)։ Կինցլը համարվում է նաև Գուգո Վոլֆի հետ միասին, Շուբերտի ժամանակներից ի վեր կարևորագույն երգահան։  Նրա մշակումների թվում են նաև «Տղայի կախարդական եղջյուրը» հավաքածուի երգերը (օրինակ, «An einen Boten»)։ Կինցլի վոկալ այլ փոքր ստեղծագործությունների թվում էր նաև Ավստրիայի առաջին պետական օրհներգը (մինչև 1929 թվականը)։
Կինցլի երաժշտագիտական աշխատանքները ներառում են Վագների կենսագրությունը (1904), «Երաժշտական ասմունք» գիրքը (գերմ.՝ «Die musikalische Declamation») և բազմաթիվ հոդվածներ։


== Հիշատակ ==
Կինցլը պատկերված է 2007 թվականի ավստրիական փոստային նամականիշի վրա։
Վիեննայում կոմպոզիտորի ապրած տանը հուշատախտակ է տեղադրվել։


== Ծանոթագրություններ ==


== Արտաքին հղումներ ==
«Кинцль, Вильгельм»։ Բրոքհաուզի և Եֆրոնի հանրագիտական բառարան: 86 հատոր (82 հատոր և 4 լրացուցիչ հատորներ)։ Սանկտ Պետերբուրգ։ 1890–1907
Տրապանի

Տրապանի  (իտալերեն՝ Trapani), կոմունա Իտալիայում, Սիցիլիայի մարզում՝ Տրապանի գավառում։
Բնակչությունը կազմում է 70 654 մարդ, բնակչության խտությունը կազմում է 260 մարդ/կմ²։ Զբաղեցնում է 272 կմ² մակերես տարածք։
Փոստային ինդեքսն է՝ 91100 ։ Հեռախոսային կոդը՝ (+39) 0923։
Կոմունայի հովանավորներն են Մադոննա դի Տրապանին, տոնը նշվում է օգոստոսի 7-ին և Սուրբ Ալբերտ դելի Աբատին (իտալ.՝ Sant'Alberto degli Abati)՝ օգոստոսի 16-ին։
250 թվականին քաղաքի մոտ տեղի է ունեցել ծովային ճակատամարտ հռոմեական և կարթագենյան նավատորմների միջև (Դրեպանի ճակատամարտ)։


== Տրապանին ժողովրդական մշակույթում ==
Իտալական հայտնի «Ծովահրեշ» հեռուստասերիալի գործողությունները տեղի են ունեցել Տրապանիում։


== Հայտնի մարդիկ ==
Ջենտիլ Ջովաննի (1875-1944), փիլիսոփա, իտալական ֆաշիզմի տեսաբան։ Սպանվել է պարտիզանների կողմից 1944 թվականին։
Ռոդոլիկո Նիկոլո (1873-1969) - պատմաբան, իտալերենի ուսուցիչ։


== Ժողովրդագրություն ==
Բնակչության աճ։


== Քույր քաղաքներ ==
 Ռումինիա Կոստանցա, Ռումինիա
 Ֆրանսիա Լե Սաբլ դ’Օլոն, Ֆրանսիա
 Ֆրանսիա Էպերնե, Ֆրանսիա
 Կանադա Վինիպեգ, Կանադա


== Համայնքի վարչակազմ ==
Հեռախոսահամար՝ 0923 590111
Էլեկտրոնային հասցե՝ sindaco@comune.trapani.it
Գլխավոր կայք՝ http://www.comune.trapani.it/


== Արտաքին հղումներ ==
Քաղաքի պաշտոնական կայք (իտալ.)
վիճակագրության ինստիտուտ(անգլ.)(չաշխատող հղում)
Սրնգենի կովկասյան

Սրնգենի կովկասյանին տերևաթափ թուփ է՝ մինչև 3 մ բարձրությամբ։ Ընձյուղները վառ դեղնագույն են կամ կարմրադարչնագույն։ Հին ճյուղերի կեղևը դարչնագորշավուն է, ճաքճքվող և շերտերով անջատվող։ Տերևները նուրբ են, վառ կանաչավուն, երկարավուն էլիպսաձև կամ նշտարաձև, 3,5 - 8 սմ երկարությամբ, սրածայր, ատամնաեզր, մերկ։ Ծաղիկները սպիտակավուն են, ուժեղ, հաճելի բուրմունքով, 2 - 3,5 սմ տրամագծով, հավաքված 7 - 11 ծաղիկներից կազմված ծաղկաբույլերում։ Պտուղը չոր, անկյունավոր տուփիկ է։ Ծաղկում է մայիս-հունիս ամիսներին։ Տարածված է Կովկասում և Փոքր Ասիայում։ Մեր հանրապետությունում տարածված է հյուսիսարևելյան անտառային շրջաններում, կաղնեբոխային անտառներում, ծովի մակերևույթից մինչև 1800 մ բարձրությունների վրա։ Հրաշալի մեղրատու է։ Լուսասեր է, պահանջկոտ հողի նկատմամբ, չորադիմացկուն, ջերմասեր և ցրտադիմացկուն։ Խոնավասեր է, սակայն լավ է դիմանում նաև ժամանակավոր երաշտին։ Լայնորեն է օգտագործվում կանաչապատման բնագավառում, խմբերով, որպես սոլիտեր ծաղ-կապարտերային ձևավորումներում։ Բնափայտը սնամեջ է, դրանից պատրաստում են ծխամորճեր և սրինգներ (այստեղից էլ՝ անվանումը)։ Բնափայտից սև ներկ են ստանում։ Բազմանում է սերմերով և թփի
բաժանման միջոցով։
Ալամ (Բալուի գավառ)

Անվան այլ կիրառումների համար տե՛ս՝ Ալամ (այլ կիրառումներ)Ալամ, գյուղ Արևմտյան Հայաստանում, Դիարբեքիրի վիլայեթի Բալուի գավառակում։ Գտնվում էր Բալու քաղաքից 60 հարավ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Աստերոիդների ցանկ (33001-33100)

Աստերոիդների ցանկ (32901-33000)  • Աստերոիդների ցանկ  • Աստերոիդների ցանկ (33101-33200)
 Աստերոիդների ցանկ (32901-33000)  • Աստերոիդների ցանկ  • Աստերոիդների ցանկ (33101-33200)


== Աղբյուր ==
«Discovery Circumstances: Numbered Minor Planets (30001)-(35000)»։ www.minorplanetcenter.net
Լեսթիդներ

Լեսթիդներ (լատ.՝ Lestidae), հավասարաթևերի ենթադասի ճպուռների ոչ մեծ ընտանիք, որի ներկայացուցիչները կոսմոպոլիտներ են։ Ընտանիքը բաժանվում է երկու ենթաընտանիքի՝ Lestinae և Sympecmatinae։


== Նկարագրություն ==
Ոչ մեծ չափերի ճպուռներ են, ունեն բարակ երկարավուն մարմին։ Lestinae ենթաընտանիքի տեսակները հանգստանում են մասամբ բացված թևերով, իսկ  Sympecmatinae ընտանիքինը՝ հավաքված թևերով։


== Բազմացում ==
Բազմանում են ձվադրմամբ․ լեսթիդների էգերը ձվադրում են ափամերձ բույսերի՝ բոշխի, շամբի, կեռոնի կոշտ ցողուններում, նաև՝ ծառերի և թփերի ճյուղերին։


== Կարգաբանություն ==
Լեսթիդների ընտանիքը ներառում է 9 ցեղ  153 տեսակով։

Archilestes Selys, 1862 — 9 տեսակ
Austrolestes illyard, 1913 — 10 տեսակ
Chalcolestes Kennedy, 1920 — 2 տեսակ
Indolestes Fraser, 1922 — 36 տեսակ
Lestes Leach, 1815 — 84 տեսակ
Orolestes McLachlan, 1895 — 5 տեսակ
Platylestes Selys, 1862 — 3 տեսակ
Sinhalestes Fraser, 1951 — 1 տեսակ
Sympecma Burmeister, 1839 — 3 տեսակ։


== Պատկերասրահ ==

		
		
		
		
		
		
		
		


== Ծանոթագրություններ ==


== Գրականություն ==
Davies D. A. L. (1981). A synopsis of the extant genera of the Odonata. Soc. Int. Odonatol. Rapid Comm. 3: i-xiv 1-59
Bridges C. A. (1994). Catalogue of the family-group, genus-group and species-group names of the Odonata of the world. Urbana, Illinois: C. A. Bridges 3rd Edn, xiv 951 pp.
Հյուրուք Ներքին

Հյուրուք Ներքին, գյուղ Արևմտյան Հայաստանում, Բիթլիսի վիլայեթի Սպարկերտի գավառակում։ Համարվում էր գավառակի կենտրոնը։
1909 թվականին ուներ 19 տուն հայ բնակիչ։
Հյուրուքում կար Ս. Աստվածածին անունով հայկական եկեղեցի։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Kunskapskanalen

«Kunskapskanalen» (հայերեն՝ Կրթական ալիք), շվեդական ուսուցողական և գիտական ուղղվածության հեռուստաալիք։ Հեռարձակվում է 2004 թվականի սեպտեմբերի 27-ից։ Հեռուստաալիքը վերահսկվում է «Sveriges Television» ազգային հեռուստաընկերության և «Sveriges Utbildningsradio» շվեդական ուսուցողական հեռուստաընկերության կողմից։ Եթեր է հեռարձակվում ամեն օր 9:00-2:00 ժամերին։ Տարածվում է Շվեդիայի կաբելային, արբանյակային և թվային ցանցերով, ինչպես նաև Ֆինլանդիայի մի շարք մարզերում և Դանիայի մայրաքաղաք Կոպենհագենում կաբելային ցանցերով։


== Արտաքին հղումներ ==
Պաշտոնական կայք (շվեդ.)
Ուստիլուգ

Ուստիլուգ (ուկրաիներեն՝ Устилуг), քաղաք Ուկրաինայի Վոլինի մարզի Վլադիմիր-Վոլինի շրջանում, շրջանային նշանակության քաղաք։ Բնակավայրը նախկինում նաև անվանվել է Ուստիլոգով, Ուսչիլուգ, Ռուժիյամպոլ։
2005 թվականի տվյալներով Ուստիլուգ քաղաքում բնակվում էր 2 276 մարդ։ Բնակավայրը զբաղեցնում է 4,03 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Ռինկոն (Բոնեյրե)

Ռինկոն (հոլ.՝ Rincon), Նիդերլանդների թագավորության Նիդերլանդական Անտիլների կազմի մեջ մտնող Կարիբյան կղզի Բոնեյրեի փոքր քաղաք։ Հայտնաբերվել է իսպանացիների կողմից 16-րդ դարում։ Քաղաքում ամեն տարի անկացվում են երեք փառատոներ։ Քաղաքում կան 2 ֆուտբոլային ակումբներ՝ SV Vespo և Real Rincon։


== Արտաքին հղումներ ==
Ռինկոն քաղաքի կայքը: Archived 2014-12-21 at the Wayback Machine.
Կատերինա Կամպոդոնիկո

Կատերինա Կամպոդոնիկո (իտալերեն՝ Caterina Campodonico, 1804, Ջենովա, Իտալիա - հուլիսի 7, 1882(1882-07-07), Ջենովա, Իտալիա), Ջենովայի բնակչուհի, որ հայտնի է դարձել իր կյանքի ընթացքում Ջենովայի Ստալյենոյի գերեզմանատանը կանգնեցված հուշարձանի շնորհիվ։ Արձանի հեղինակը քանդակագործ Լորենցո Օրենգոն է։ Քանդակը տեղադրվել է 1881 թվականին։


== Կենսագրություն ==
Կատերինա Կամպոդոնիկոն ծնվել է աղքատ ընտանիքում։ Նրա մականուններից մեկը Պաեսանա էր (իտալերեն՝ Paesana), որը նշանակում է «գեղջկուհի»։ Կատերինան վաղ է ամուսնացել, բայց քանի որ ամուսինը հարբեցող է եղել և ծեծել է նրան, ապա որոշել է բաժանվել։ Նա ամուսնալուծվել է, սակայն դատարանը նրան պարտավորեցրել է ալիմենտ վճարել նախկին ամուսնուն։
Ապրուստի միջոցներ վաստակելու և ալիմենտը վճարելու համար նա թխել և վաճառել է քաղցրավենիքներ՝ կանեստրելի և ցիամբելա, շագանակ։ Նա նաև վզնոցներ էր պատրաստել թելերի վրա փաթաթված ընկույզներից,  որոնք, ըստ տեղական հավատալիքների, հաջողակ ամուսնություն են բերում։ Այս աշխատանքով նա բարգավաճել է և հարստություն կուտակել։ 
1880 թվականին նա ծանր հիվանդացել և ապաքինվելուց հետո դիմել է հայտնի քանդակագործ Լորենցո Օրենգոյին՝ սեփական գերեզմանի համար լավագույն մարմարից շիրմաքար պատվիրելու համար։ Գերեզմանի համար տեղ է գնել գերեզմանատան կենտրոնում՝ գրեթե հանրահայտ հռոմեական պանթեոնի կրկնօրինակի անկյունում։ Կատերինան խնդրել է բանաստեղծ Ջոբատտա Վիգոյին գրել բանաստեղծություն և պատվիրել է այն փորագրել հուշարձանի պատվանդանին։, Վիգոն բանաստեղծությունը գրել է տեղական լիգուրական բարբառով և Կատերինային անվանել է Կատաինի ((իտալ.)Cattaini): Քանի որ նա երեխաներ չի ունեցել, իսկ հարազատները աչք են դրել նրա ունեցվածքի վրա, ապա Կատերինա Կամպոդոնիկոն որոշել է նրանց առանց ժառանգության թողնել և ամբողջ կուտակված գումարը ծախսել այս հուշարձանի վրա։

Հուշարձանը պատրաստվել և տեղադրվել է 1881 թվականին, երբ Կատերինան դեռ կենդանի է եղել, և այս իրադարձությունը քաղաքում քննարկման առարկա է դարձել, իսկ հուշարձանն տեսնելու համար բազմաթիվ քաղաքացիներ այցելել են գերեզմանատուն։ Քաղաքային իշխանությունների և եկեղեցու ներկայացուցիչները դատապարտել են կատարվածը՝ համարելով, որ նրա կենդանության օրոք հուշարձաններ տեղադրելը անհեթեթություն է։ 1882 թվականին Կատերինայի մահից և Սուրբ Ստեփանոս եկեղեցում հոգեհանգստի արարողությունից հետո մեծ թափոր է նրան ուղեկցել գերեզմանատուն, որտեղ նրան թաղել են ազնվական ընտանիքների գերեզմանների կողքին։


== Հետաքրքիր փաստեր ==
Հայտնի է, որ Կատերինան Ջուզեպպե Վերդին և այլ աղքատ երիտասարդների անվճար շաքանակներ է տվել, և որպես շնորհակալություն Ջուզեպպե Վերդին  իր օպերաների պրեմիերաներին նրան նրան առաջին շարքում անվճար տեղ է հատկացրել։


== Ծանոթագրություններ ==
Բանիկ (Սուրմալուի գավառ)

Անվան այլ կիրառումների համար տե՛ս՝ Բանիկ (այլ կիրառումներ)Բանիկ, գյուղ Արևելյան Հայաստանում, Երևանի նահանգի Սուրմալուի գավառում։ Գտնվում էր Սուրմալուի ոստիկանական շրջանի արևելյան մասում, Իգդիր քաղաքից հյուսիս։


== Պատմություն ==
Հնում մտել է Մեծ Հայքի Ճակատք գավառի մեջ։ 1920 թվականին գյուղի բնակչությունը գաղթել է Սովետական Հայաստան։


== Բնակչություն ==
XX դարի սկզբին ուներ 144 հայ բնակիչ։


== Տնտեսություն ==
Բնակչության հիմնական զբաղմունքը անասնապահություն, այգեգործություն և դաշտավարությունն էր։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Երևանի նահանգի հայաբնակ բնակավայրեր


== Ծանոթագրություններ ==
Աուգուստ Ալլե

Աուգուստ Ալլե (էստ․՝ August Alle, 31 օգոստոսի, 1890, Վիլյանդի, Էստոնիա - 8 հուլիսի, 1952, Տալլին, Էստոնական ԽՍՀ, ԽՍՀՄ), էստոնացի գրող և բանաստեղծ։


== Կենսագրություն ==
Աուգուստ Ալլեն ծնվել է 1890 թվականի օգոստոսի 31-ին Էստոնիայի Վիլյանդի քաղաքում՝ քարտաշի ընտանիքում։ Դպրոց է հաճախել Վիլյանդիում ու Նառվայում։ Որպես դեղագործի աշակերտ աշխատել է Կուբանում ու Սիմբիրսկում։ Հետագայում որպես տնային ուսուցիչ աշխատել է Վիլնյուսում։ 1915 թվականին Ռուսաստանի Օրյոլ քաղաքում հանձնել է չափահասության ատեստատի քննություններ։ 1915 թվականից մինչև 1918 թվականը Աուգուստ Ալլեն սովորել է Սարատովի համալսարանի բժշկական ֆակուլտետում։
Այնուհետև տեղափոխվել է Էստոնիա, որտեղ աշխատել է որպես լրագրող ու ծառայող։ 1937 թվականին Աուգուստ Ալլեն ավարտել է Տարտուի համալսարանի իրավաբանական ֆակուլտետը, ինչից հետո աշխատանքի է ընդունվել որպես երդվյալ հավատարմատարի օգնական։

Իր առաջին գրական ստեղծագործությունները Աուգուստ Ալլեն տպագրել է 1911 թվականին։ Նրա ստեղծագործությունների առաջին ժողովածուն՝ «Üksinduse saartele» («Մենության կղզիներում»), լույս է տեսել 1918 թվականին։ 1921 թվականին նա հրատարակել է իր երկերի «Carmina barbata» ժողովածուն։ Աուգուստ Ալլեն էստոնացի առաջին գրողներից էր, որ իր գրական ստեղծագործություններում անդրադարձավ 1917 թվականի հոկտեմբերյան իրադարձություններին։ Գրել է մի շարք սատիրական ֆելիետոններ, որոնցում ծաղրել է էստոնական բուրժուազիան։ 1930-ական թվականների ստեղծագործություններում նա քննադատել է գերմանական ու էստոնական ֆաշիզմը։ Հայրենական մեծ պատերազմի տարիներին գրել է էպիգրամներ, բանաստեղծություններ ու ֆելիետոններ, որոնցում արտահայտել է իր ատելությունը նացիստական Գերմանիայի նկատմամբ։
Աուգուստ Ալլեն կապված է եղել «Սիուրու» գրական խմբակի հետ, որի անդամ է դարձել 1919 թվականին։ 1940 թվականին Էստոնիայում տեղի ունեցած Հունիսյան հեղափոխությունից հետո Աուգուստ Ալլեն որպես խորհրդական աշխատել է լուսավորության նախարարությունում, ապա եղել է Հեղինակային իրավունքների պահպանության միության քարտուղար, Էստոնացի խորհրդային գրողների միության կազմկոմիտեի անդամ և «Վիյսնուրկ» ամսագրի խմբագրական կոլեգիայի անդամ։ 1941 թվականին եղել է Էստոնական ԽՍՀ Ժողովրդական կոմիսարների խորհրդին կից արվեստի հարցերով վարչության նախագահի տեղակալ։ 1942 թվականին դարձել է Կոմունիստական կուսակցության անդամ։ Պատերազմի ժամանակ գտնվելով թիկունքում՝ ղեկավարել է Էստոնիայի Կոմունիստական կուսակցության կենտրոնական կոմիտեի տպագրության բաժինը։ 1945-1946 թվականներին եղել է Էստոնական ԽՍՀ արդարադատության նախարարի տեղակալը։ 1946 թվականից մինչև 1952 թվականը Աուգուստ Ալլեն եղել է «Լոոմինգ» ամսագրի խմբագիրը։
Աուգուստ Ալլեն մահացել է 1952 թվականի հուլիսի 8-ին Տալլինում։ Թաղված է Տալլինի Անտառային գերեզմանատանը։


== Երկեր ==
Valitud tööd, Tallinn, 1954.
Luuletused, Tallinn, 1964.


== Ծանոթագրություններ ==


== Գրականություն ==
Парве Р., Поэт гуманной правдивости, в кн.։ Об эст. лит-ре, Т., 1956.
Parve R., August Alle, Tallinn, 1960.
Չույկովո (գյուղ, Գագարինսկի շրջան)

Չույկովո (ռուս.՝ Чуйково), գյուղ Ռուսաստանի Սմոլենսկի մարզի Գագարինսկի շրջանի կազմում։
Բնակչությունը 2007 թվականին գրանցված տվյալներով կազմում էր 90 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
24K Magic (սինգլ)

«24K Magic» («twenty-four karat magic»), ամերիկացի երգիչ և կոմպոզիտոր Բրունո Մարսի երգը, երրորդ «24K Magic» ալբոմից (2016)։


== Պատմություն ==
«24k Magic» առաջին անգամ դուրս է եկել Mix 104.1 ռադիոյի եթերում 2016 թվականի հոկտեմբերի 7-ի կեսգիշերին։ Սինգլը թողարկվել է հոկտեմբերի 7-ին Atlantic Records լեյբլի երաժշտության ներբեռնումով։ Լեյբլը պլանավորել է թողարկել երգը հոկտեմբերի 11-ին American contemporary hit radio ռադիոյով։
«24k Magic» պարունակում է ֆանկ, դիսկո, R&B և հիփ-հոփ ոճերը։ Երգը սկսում է փոփոխված վոկալով, որը մարդիկ համեմատում են Թուփաք Շակուր ռեփերի «California Love» երգի հետ։ Նաև նկարագրվում է, ինչպես «synth-heavy track» և 1970-ական և 1980-ական թվականների երգերի էլեմենտներ։ Digital Spy-ից Լյուիս Քորներն ասաց, որ երգն ավելի շատ նման է «smooth '80s electronica and hip-hop»-ին, քան «70s groove of Uptown Funk»-ին։
24K Magic ստացել է դրական մեկնաբանություններ երաժշտական քննադատներից և համացանցային հրատարակություններից։


== Երաժշտական տեսահոլովակ ==
Երաժշտական տեսահոլովակը դուրս է եկել 2016 թվականի հոկտեմբերի 7-ին։


== Հիթ-շքերթներ ==


== Սերտիֆիկացիա ==


== Թողարկման պատմություն ==


== Ծանոթագրություններ ==


== Արտաքին հղումներ ==
 24K Magic երգի երաժշտական տեսահոլովակ  (более 10 млн просмотров)
Վասիլևկա (գյուղ, Ռոմնիի շրջան)

Անվան այլ կիրառումների համար տե՛ս՝ ՎասիլևկաՎասիլևկա (ուկրաիներեն՝ Василівка), գյուղ Ուկրաինայի Սումիի մարզի Ռոմնիի շրջանում։ Հիմնադրվել է 1928 թվականին։
2001 թվականի տվյալներով Վասիլևկա գյուղում բնակվում էր 623 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Վոստրիցևո

Վոստրիցևո (ռուս.՝ Вострицево), գյուղ Ռուսաստանի Յարոսլավլի մարզի Գավրիլով-Յամսկի շրջանի կազմում։
Բնակչությունը 2007 թվականին գրանցված տվյալներով կազմում էր 11 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Լավձոր

Լավձոր, գյուղ Արևմտյան Հայաստանում, Էրզրումի վիլայեթի Թորթումի գավառակում։ Գտնվում էր Օլթի քաղաքից 26-27 կմ հարավ-արևելք, Օլթիի աջակողմյան վտակ Լավձորի ափին։


== Աշխարհագրություն ==
Գյուղ մոտակայքում կան անտառներ։


== Բնակչություն ==
XX դարի սկզբին ուներ 42 տուն բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Լուդորվայ արգելանոց-թանգարան

Լուդորվայ, ազգաճարտարապետական արգելոց-թանգարան բաց երկնքի տակ, որը գտնվում է Ուդմուրտիաի Զավյալովսկի շրջանում։ Գտնվում է նույնանուն գետ ափին, 1 կմ արևմուտք Լյուդորվայ գյուղից, 17 կմ հեռու Իժևսկից։ 


== Պատմություն ==
Արգելոց թանգարանը ստեցծվել է 1980 թվականին ՈւԻԽՍՀ-ի խորհրդի նախագահի հրամանով։ 1990 թվականին Լուդորվայից 1 կմ արևմուտք, տարածք տրամադրվեց Իլինկա անբնակ գյուղի տարածքում։ 1996 թվականին տեղի ունեցավ «Իլինկա» թամգարանի բացումը, որը հանդիսանում էր  Կուզեբայ Գերդի անունը կրող ազգային թանգարանի մասնաճյուղը: 2004 թվականի հունվարին թանգարանը համարվեց անկախ հաստատություն և անվանփոխվեց «Լուդորվայ»: 

Թանգարանը բաժանվում է 6 մասի. հյուսիսային, կենտրոնական և հարավային, ռուսական և թաթարական։ Կառույցների հիմնական սկզբունքը՝ նոր միկրոգյուղերի ստեղծումն է, որոնցում կներկայացվեն մշակության և հանրային կառույցներ։ Ցուցահանդեսը իր մեջ ներառում էր XIX - XX դարերի նմուշներ։ Ներկա պահին թանգարանում կա երեք հուշարձան ՝ Վոստրիկովսկի պարիսպը, Դրագոմիրովների ընտանիքի վրանային  հողմաղացը և Ատամանովյան պարիսպը, ընդհանուր 21 կառույց, ցուցահանդեսի ողջ մակերեսը կազմում է 691 մ²։ 2012 թվականի տվյալներով թանգարանի վրա կար գրացված 4418 պահեսատյին միավոր, որոնց մեջ կար յուրահատուկ ժամանակագրական հավաքածուներ (վահաններ, կենցաղային իրեր, մանկանան օրորցներ: Թանգարանում է գտնվում հինագույն ճարտարապետական նմուշներ (1912 թ.):
Թանգարանում աշխատում են բանահյուսական կոլեկտիվ, այցելուներին առաջարվում է էքսկուրսի, ծանոթյունուն ուդմուրտիական ազգային խաղերի հետ, սև գույնով ներկված բաղնիքը։ Տարվա ընթացքում թանգարանում անց են կացվում տարբեր միջոցառումներ, օրացույցային տոներ, որոնք ծանոթացնում են այցելուներին ավանդույթներին և ազգի առօրյաին:


== Պատկերասրահ ==


== Ծանոթագրություններ ==
Վեգետացիայի շրջան

Վեգետացիայի շրջան վեգետացիա, 1. Տարվա այն ժամանակաշրջանը, երբ, ըստ օդերևութաբանական պայմանների, հնարավոր է բույսերի աճն ու զարգացումը։ Տևողությունը որոշվում է օդի 5°0-ից բարձր ջերմաստիճանով օրերի թվով և սկսվում է գարնանն օդի ջերմաստիճանը 5°0-ից բարձրանալիս, ավարտվում աշնանը՝ 5°0-ից իջնելիս։ 2. Բույսերի զարգացման լրիվ փուլի համար անհրաժեշտ ժամանակը, գյուղատնտեսական պրակտիկայում՝ աճման սկզբից մինչև բերքահավաքն ընկած ժամանակաշրջանը։ Կենսաբանական հատկություններով պայմանավորված՝ տարբեր բույսերի Վեգետացիայի շրջան տարբեր է. ՀՀ-ում նրա միջին տևողությունը 82-ից (Արագած բլկ) 277 (Մեղրի) օր է։ Ըստ բարձրության՝ յուրաքանչյուր 100մ վրա Վեգե շրջան կրճատվում է 5-7 օրով։ Վեգետացիայի շրջան Մեղրիում միջին հաշվով սկսվում է փետրվարի 28-ից, ավարտվում դեկտեմբերի 3-ին, 2000 մ բարձրություններում համապատասխանաբար՝ ապրիլի 20-25-ից, հոկտեմբերի 20-25-ին, 3000-7-ից բարձր՝ հուլիսի 15-25-ից, սեպտեմբերի 15-25-ին։ Վեգետացիայի շրջանի տևողությամբ են պայմանավորված բուսականության կազմը, տեսակը, սորտը, տեղաբաշխումը և շրջանացումը, ագրոտեխնիկական միջոցառումների ժամկետները, արոտային ժամանակաշրջանի տևողությունը և այլն։
Տրիտոն (դիցաբանություն)

Անվան այլ կիրառումների համար տե՛ս՝ Տրիտոն (այլ կիրառումներ)Տրիտոն (հին հունարեն՝ Τρίτων)՝ հին հունական առասպելաբանությունում՝ անդունդների սուրհանդակը, Պոսեյդոնի և Ամփիտրիտեի որդին, տրիտոնների հայրը։ Նրան պատկերում էին մարդու կերպարանքով, իսկ ոտքերի փոխարեն պատկերում էին դելֆինի պոչ։
Ջրհեղեղի ժամանակ, Պոսեյդոնի հրամանով, նա փչեց և ալիքներն ընկրկեցին։ Ցույց տվեց արգոնավորդներին, թե ինչպես պետք է դուրս գալ ծանծաղուտների միջից և դուրս գալ բաց ծով։


== Ծանոթագրություններ ==
Ագարակի բրածո ֆլորա

Ագարակի բրածո ֆլորա, երկրաբանական բնության հուշարձան Հայաստանի Հանրապետությունում։ Հուշարձանը գտնվում է Սյունիքի մարզի Ագարակ քաղաքում։ Այն գրանցված է Հայաստանի Հանրապետության Բնապահպանության նախարարության բնության պետական հուշարձանների ցանկում։ Բնության պետական հուշարձանների ցանկում ներառվել է 2008 թվականի օգոստոսի 14-ին ընդունված «Հայաստանի Հանրապետության բնության հուշարձանների ցանկը հաստատելու մասին» ՀՀ Կառավարության որոշման համաձայն։


== Ծանոթագրություններ ==


== Տես նաև ==
Հայաստանի բնության հատուկ պահպանվող տարածքներ
Բնության պետական հուշարձաններից ցանկը Վիքին սիրում է Երկիրը հուշարձանների ցանկում
Էտալ (Արդենների գավառ)

Էտալ (ֆր.՝ Étalle), համայնք Ֆրանսիայի Շամպայն-Արդեն մարզի Արդեններ գավառում։
Բնակչությունը 2008 թվականի դրությամբ կազմում է 91 մարդ, բնակչության խտությունը` 20.50 մարդ/կմ²։ Բնակավայրը զբաղեցնում է 4.44 կմ² տարածք։


== Աշխարհագրություն ==
Գտնվում է Փարիզ քաղաքից 185 կմ հյուսիս-արևելք, Շալոն ան Շամպայն քաղաքից 100 կմ հյուսիս, Շառլվիլ Մեզիեր քաղաքից 27 կմ արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 39 աշխատունակ (15-64 տարեկան) բնակիչ, որոնցից ակտիվ էին 30-ը, իսկ ոչ ակտիվները` 9։ Ակտիվության ցուցանիշը կազմում է 76,9 %։ 30 աշխատունակ մարդկանցից աշխատել է 28 անձ (14 տղամարդ և 14 կին)։ Գործազուրկ են եղել 2 անձ (1 տղամարդ և 1 կին)։ 9 անաշխատունակներից 2-ը եղել են աշակերտներ կամ ուսանողներ, 5-ը` թոշակառուներ, իսկ 2-ը չեն աշխատել տարբեր պատճառներով։


== Տես նաև ==
Արդեններ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Վերխնիե Ալնաշի

Վերխնիե Ալնաշի (ռուս.՝ Верхние Алнаши), գյուղ Ռուսաստանի Ուդմուրթական հանրապետության Ալնաշսկի շրջանի կազմում։
Բնակչությունը 2008 թվականին գրանցված տվյալներով կազմում էր 58 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ժողովածու (709)

Ժողովածու (709), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 709 թվի տակ։ Ձեռագիրը գրվել է 15, 17-րդ դարերում։ Գրված է թղթի վրա, որը ունի 15.5x11.5 սմ չափս։ Ձեռագիրը կազմված է 171 թերթից։ Գրված է միասյուն, բոլորգրով, նոտրգրով։ Պահպանակը ունի 2 էջ, գրված է՝ թղթի վրա՝ բոլորագիծ երկաթագրով։ Կազմը` կաշվեպատ տախտակ դրոշմազարդ, աստառը՝ վանդակազարդ կտավ։ Հիշատակարաններ՝ 63 բ, 135 բ։


== Բովանդակություն ==
Ժամանակագրութիւն ս. Գրոց և ցանկ նախահարց։
Ի մոլորութենէն Մանիքէոսի, Սարէյի, Նեստորի և այլոց։
Պատճառ մարդեղութեան Քրիստոսի։
Յաղագս միաւոութեան բնութեանն։
Գր Նարեկացւոյ Կարգ և կանոն աղօթից։
Անանիայի Խրատք։
Խրատ կանոնական քահանայից։
Թուղթ վասն խոստովանութեան։


== Ծանոթագրություններ ==
(5378) Էլիեյետ

(5378) Էլիեյետ (անգլ.՝ Ellyett), աստերոիդ աստերոիդների գոտի ներքին մասում։ Հայտնաբերվել է 1991 թվականի ապրիլի 9-ին Ռոբերտ ՄաքՆոտի կողմից Սայդինգ Սփրինգում։
Միջին հեռավորությունը Արեգակից կազմում է 1,934074 ա. մ., առավելագույնը մոտենում է 1,7748 ա. մ. հեռավորության վրա և հեռանում 2,0933 ա. մ.։ Արեգակի շուրջ մեկ ամբողջական պտույտ է կատարում 982,44 երկրային օրվա ընթացքում, իր ուղեծրով շարժվելով միջինում 0,366433 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 19,12° անկյուն։
Էլիեյետ աստերոիդը պատկանում է Հունգարիայի աստերոիդների ընտանիքին։ Այս ընտանիքի աստերոիդները շարժվում են Արեգակի շուրջ 1,78 - 2,00 ա. մ. միջակայքում ընկած մեծ կիսաառանցքներով, ունեն 16-34° ուղեծրի թեքում և ոչ ավելին քան 0,18 էքսցենտրիսիտետ։ Հունգարիայի աստերոիդների ընտանիքը ունի միանգամից երկու մոլորակների հետ ուղեծրային ռեզոնանս՝ Մարսի հետ 3:2 և Յուպիտերի հետ 9:2։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5378) Էլիեյետ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)